
AUSTRIA

Totalul suprafeţei împădurite este de 3,96 milioane hectare, reprezentând  un procent de 47,2% din teritoriul Austriei
.
Numai în jur de 16% din pădurile Austriei sunt în proprietatea şi administrarea Statului, făcând parte din fondul forestier federal.
Baza legală: 
Legea federală a fondului forestier nr. 440 din 3 iulie 1975, cu modificările ulterioare; 
Legea federală nr. 793/1996 a pădurilor, cu modificările ulterioare
;
Legea federală nr. 83 din 15 iulie 2004 privind agricultura
 înfiinţează două instituţii cu atribuţii în domeniul silviculturii:

Centrul federal pentru cercetare şi instruire în domeniul silviculturii, mediului şi riscurilor naturale (BFWG), autoritate federală, până în anul 2004 aflată în subordinea Ministerului Agriculturii, Silviculturii, Mediului şi Gospodăririi Apelor, care deserveşte guvernul Austriei în obiectivele privind cercetarea şi care are, printre altele, următoarele atribuţii:
- efectuează sondaje privind starea şi dezvoltarea sistemelor forestiere austriece;

- realizează periodic inventarul fondului forestier naţional;

- realizează studii cu privire la îndeplinirea obligaţiilor impuse de statutul de membru al UE şi a celor asumate prin Tratatele internaţionale;

- monitorizează şi culege informaţii privind emisia gazelor cu efect de seră;

-  efectuează studii şi cercetări legate de riscurile naturale, peisagistică, conservare, aspecte socio-economice legate de domeniul forestier, protecţia şi dezvoltarea durabilă a pădurilor şi a habitatelor;  
- planificarea utilizării terenurilor forestiere;

- cercetarea în domeniul calităţii solului, ecologia solului, teste de teren şi teste de laborator;

- colectarea, gestionarea şi evidenţa datelor cartografice;

- stabilirea şi utilizarea ştiinţifică a rezervelor forestiere naţionale;  

- punerea în aplicare a măsurilor pentru protejarea resurselor genetice, in situ şi ex situ;
- efectuează sondaje în privinţa cauzelor şi gradului în care sunt afectate pădurile şi ecosistemele forestiere, în special cele legate de poluarea aerului;

- formarea cadrelor în domeniul forestier etc.
Începând cu anul 2004, Centrul devine instituţie autonomă de drept public, non profit, cu statut juridic prorpiu.  2. 
Oficiul Federal al Pădurilor 

Este autoritate federală a Republicii Austria, aflată sub autoritatea Ministerului Federal al Agriculturii, Pădurilor, Mediului şi Gospodăririi Apelor, responsabilă pentru implementarea dispoziţiilor Legii federale privind protecţia plantelor şi a Legii federale privind materialul genetic în domeniul silviculturii
 (Official Plant Protection Service for Forest Plants and Forest Products). Oficiul susţine autorităţile austriece în îndeplinirea competenţelor legale şi politice în următoarele sfere de interes: păduri, bazine hidrografice, protecţia împotriva hazardelor naturale, biodiversitate şi dezvoltare peisagistică. Centrul federal pentru cercetare şi instruire în domeniul silviculturii, mediului şi riscurilor naturale (BFWG) susţine Oficiul Federal al Pădurilor în punerea în aplicare a acestor sarcini, prin furnizarea resurselor necesare. 
ben der Anstalt; Einrichtung von Ausbildungsstätten und Führung von Beherbergungseinrichtun-Structura fondului forestier naţional 

Potrivit datelor oficiale
, aproape trei sferturi din pădurile Austriei sunt în proprietate privată, fiind gestionate direct de către proprietarii acestora. 
O treime din suprafaţa totală a fondului forestier se află în administrarea unor mari întreprinderi cu profil specific.
Structura proprietăţii fondului forestier este împărţită, la nivel federal, după cum urmează:

- aproximativ 50% sunt proprietăţi private cu zone forestiere mai mici de 200 de hectare;

- 22% sunt păduri private cu zone forestiere mai mari de 200 de hectare;

- 16% din suprafaţa împădurită reprezintă fondul forestier naţional federal din proprietatea Statului, administrat instituţional prin Österreichische Bundesforste (ÖBf)
, autoritatea managerială cea mai importantă care gestionează ecosistemele naţionale, reprezentând 10% din suprafaţa totală a Austriei. De asemenea, instituţia administrează, la nivel federal, fondurile piscicole şi pe cele de vânătoare, ideea de bază a activităţii fiind gestionarea durabilă, prezervarea speciilor, protecţia naturii şi a mediului. 
- 9% din fondul forestier reprezintă pădurile comunelor, 2% se află în proprietatea muncipală şi 1% sunt în proprietatea provinciilor.  
Structura proprietăţii fondului forestier federal al Austriei

Utilizarea din punct de vedere economic a materiei prime lemnoase asigură venituri pentru o mare parte a deţinătorilor de păduri. Această utilizare are la bază principiul gestionării durabile, conform căruia masa lemnoasă taiată, inclusă în cadrul procesului de exploatare forestieră nu poate fi mai mare decât majorarea masei lemnoase.    
Una dintre particularităţile prevăzute de legislaţia naţională specifică este aceea că, indiferent de proprietar, oricine are dreptul să-şi petreacă în scop recreativ timpul liber (excursii, jogging etc) în zonele cu vegetaţie forestieră. Cu toate acestea, conducerea automobilelor pe drumurile forestiere, camparea pe timp de noapte, instalarea de corturi sau activităţile de hipism sunt permise numai cu acordul proprietarilor.      

Drepturile şi obligaţiile proprietarilor de păduri sunt prevăzute de legile specifice.

Fondul forestier al celor 9 provincii
 în care este împărţit teritoriul federal este administrat prin departamentele Oficiilor guvernelor provinciilor
.   

Asociaţiile de profil
La nivel federal, există în Austria trei asociaţii ale proprietarilor de păduri, două dintre ele fiind membre ale unor asociaţii internaţionale de profil
:
1. Camera de agricultură din Austria: organizaţia centrală a Camerelor de agricultură din fiecare dintre cele 9 provincii. Asocierea proprietarilor de terenuri agricole şi/sau forestiere la această instituţie este obligatorie prin lege. Astfel, toţi proprietarii de păduri sunt membri ai acestei asociaţii. 

2. Asociaţia Fermelor cu profil forestier din Austria (Waldverband Österreich) şi 8 asociaţii regionale: organizaţii cu profil forestier în cadrul Camerelor agricole. Calitatea de membru este voluntară. Are 52.100 de membri, proprietari de păduri, deţinători ai 810.000 ha de pădure. 

3. Asociaţia fermierilor şi proprietarilor de păduri din Austria (Land & Forstbetriebe Österreich) cuprinde 7 organizaţii membre. Este cea mai reprezentativă organizaţie a fermierilor şi a proprietarilor privaţi de terenuri forestiere din Austria. Calitatea de membru este voluntară. Are 600 membri, proprietari ai 800.000 ha, reprezentând 85% din suprafaţa forestieră şi 15 % din suprafaţa agricolă ale Austriei.
Administrarea fondului forestier naţional aflat în proprietatea Statului
Österreichische Bundesforste (ÖBf)
A fost fondată în 1925, ca organizaţie cu scop lucrativ; este managerul resurselor naturale, desfăşurându-şi activitatea prin intermediul structurilor descentralizate. După reorganizarea sa, în anul 1997, devine corporaţie pe acţiuni, care plăteşte anual, pentru dreptul de a gestiona aceste resurse, către bugetul de stat, compensaţie pentru uzufruct în cuantum de 50% din profitul net. Unicul acţionar al societăţii şi unicul proprietar al terenurilor aflate în administrarea sa  este Statul. Veniturile generate din vânzarea proprietăţilor sunt reinvestite în achiziţia de terenuri pentru menţinerea portofoliului ÖBf
. 

Activitatea principală este managementul forestier, activităţi adiţionale desfăşurând în sfera imobiliară şi a serviciilor.  
DANEMARCA

Pădurile acoperă aproximativ 486000 ha, reprezentând un procent de 14% din suprafaţa totală
. 72% din fondul forestier naţional este proprietate privată, numai 28% fiind proprietate publică, majoritatea fond forestier de Stat.

Baza legală:

Legea nr. 453/2004 privind pădurile

85% din fondul forestier naţional este înregistrat ca făcând parte din rezerva naţională, schimbarea categoriei de folosinţă şi a destinaţiei sale fiind interzise prin lege.  

Primele reglementări privind administrarea şi conservarea pădurilor daneze au fost adoptate în 1805. Legea din 1997 a pădurilor a avut patru mari obiective:

· conservarea pădurilor daneze;

· îmbunătăţirea stabilităţii sectorului forestier, a proprietăţii şi productivităţii;
· stimularea extinderii suprafeţelor împădurite, a perimetrelor de ameliorare
 şi a altor categorii de vegetaţie forestieră;

· consolidarea serviciilor de consultanţă şi informare privind utilizarea masei lemnoase şi managementul forestier.

Obiectivul general poate fi rezumat ca fiind acela de a proteja resursele forestiere şi potenţialul de producţie al pădurilor, începând cu anul 1989 atenţia fiind îndreptată spre utilizarea raţională a pădurilor şi spre conexiunea între natură, patrimoniu forestier naţional patrimoniu cultural şi activităţile de agrement. 

Conceptul de utilitate multiplă a pădurii (multiple-use forestry)
 a fost introdus prin legea din 1997, ca pilon central, dispoziţiile specifice impunând obligativitatea aplicării  lui în managementul pădurilor.  

Toate schemele de subvenţii care susţin activităţile specifice au fost condiţionate de aplicarea principiului multiplei utilităţi  în managementul forestier.
În Danemarca, sectorul forestier se află sub jurisdicţia Ministerului Mediului. Responsabilitatea este delegată Agenţiei daneze a Pădurilor şi Naturii, care subordonează 25 de unităţi teritoriale, care gestionează 24% din suprafaţa împădurită şi fondurile silvice de Stat. 

Ministerul Mediului este deservit de trei institute publice de cercetare, cu relevanţă în domeniul forestier. 

Printre ministerele implicate în managementul pădurilor se numără şi Ministerul Alimentaţiei, Agriculturii şi Pescuitului, în special în probleme legate de coordonarea în domeniile utilizării terenurilor şi resurselor genetice vegetale. 

Cooperarea internaţională este principala competenţă a Ministerului Afacerilor Externe, activitatea desfăşurată împreună cu ministerele cu atribuţii economice fiind relevantă în condiţiile cadrului şi potenţialului economic furnizat de sectorul forestier. 

Cele 14 unităţi administrativ teritoriale ale Danemarcei îndeplinesc un rol însemnat în managementul forestier, ele fiind responsabile şi având autoritate în acord cu dispoziţiile Legii privind protejarea naturii şi Legea privind planificarea naţională, mai ales în stabilirea ariilor supuse potenţialelor împăduririlor.  

Proprietarii de păduri private sunt organizaţi în diferite forme de asociere la nivel local şi naţional, acestea furnizând servicii de consultanţă şi asistenţă practică în activităţile  proprietarilor. Aceste servicii de consultanţă sunt parţial finanţate de Stat. De asemenea, o gamă largă de ONG-uri sunt active în dezbaterile asupra politicilor forestiere, în special Societatea daneză pentru conservarea naturii, organizaţii de mediu, Societatea daneză de vânătoare, Societatea denază ornitologică etc.   

Agenţia Pădurilor şi naturii

Este învestită în special cu asigurarea oportunităţilor legate de desfăşurarea  acţiunilor de agrement în natură şi furnizarea de informaţii publice legate de natură şi  activităţi rurale. 

Agenţia este responsabilă, de asemenea, pentru crearea, prezervarea şi restaurarea patrimoniului rural danez, lucrând împreună cu autorităţi de administrare a naturii, a parcurilor naţionale, pădurilor, gestionând aproximativ 200.000 ha de pădure şi suprafeţe rurale care aparţin Ministerului Mediului. Agenţia cooperează cu persoane fizice, proprietari de terenuri, organizaţii de mediu şi cu persoane juridice care desfăşoară activităţi în domeniu.   

Unul dintre obiectivele majore ale agenţiei este acela de a asigura un fundament solid pentru autorităţile locale în sprijinirea naturii, în acest scop desfăşurând numeroase parteneriate atât cu persoane fizice, cât şi juridice, dialogul continuu cu proprietarii de terenuri fiind considerat factor cheie în îndeplinirea obiectivelor legate de crearea, prezervarea şi restaurarea spaţiului rural danez.       

Agenţia pentru păduri şi mediu are sediul central în capitala daneză şi 19 oficii regionale care acoperă teritoriul danez.

Structura proprietăţii fondului forestier naţional al Danemarcei

GERMANIA

Totalul suprafeţei împădurite este de 11 milioane hectare, reprezentând  un procent de 31% din teritoriul Germaniei
. Cele 11 milioane de hectare de pădure  plasează Germania pe locul 1 în Europa ca întindere a suprafeţei forestiere.  
Numai un procent nesemnificativ, de aproximativ 3,7% din pădurile Germaniei sunt administrate la nivel guvernamental, iar 29% din fondul forestier federal se află în proprietatea, administrarea şi responsabilitatea landurilor.
Baza legală:
Legea federală a pădurilor din 1975, cu modificările ulterioare
  
Germania este stat federal, împărţită în 16 landuri.

Potrivit Constituţiei, administrarea domeniului forestier intră în atribuţiile exclusive ale landurilor. Din acest motiv, nu există o statistică oficială şi unitară la nivel federal, date şi sondaje specifice anuale fiind obţinute din mai multe studii, dintre care cele mai importante au la bază rapoartele Ministerului Federal pentru Protecţia consumatorului, Alimentaţie şi Agricultură, ale centrelor de cercetare în domeniul forestier, ale Oficiului Federal de Statistică din Germania şi din Inventarul pădurilor federale
.  
Fondul forestier federal prezintă următoarea structură a proprietăţii, fiind împărţit după cum urmează
:

- aproximativ 47% reprezintă fondul forestier aflat în proprietate privată, potrivit statisticilor, media suprafeţei deţinute de cei peste 1.000.000 de proprietari privaţi, fiind de 4,7 hectare;

- aproximativ 34% din suprafaţa împădurită reprezintă fondul forestier de Stat, administrat atât la nivel federal guvernamental, cât şi la nivel de landuri. 

- 19,5% din fondul forestier reprezintă pădurile adminstrate de comunităţi şi oraşe, prin corporaţii.   
Structura proprietăţii fondului forestier federal al Germaniei

Distribuţia suprafeţelor forestiere în fiecare Land al Germaniei

Media suprafeţelor forestiere deţinute de proprietarii de păduri din Germania

Structura administraţiilor fondului forestier federal

Administrarea fondului forestier de Stat are loc prin cele 16 structuri diferite, care corespund celor 16 landuri ale Germaniei. Există 2 instituţii care administrează fondul forestier la nivel federal: una dintre acestea are ca atribuţie principală managementul guvernamental al fondului forestier de Stat şi se află sub controlul Ministerului de Finanţe, cealaltă este agenţie subordonată Ministerului Agriculturii, Alimentaţiei şi Protecţiei Consumatorului, fiind responsabilă pentru politica forestieră şi legislaţia specifică. 

În general, aceste instituţii asigură, la nivel de Stat, trei paliere de management silvic:

1. managementul pădurilor de Stat;

2. controlul şi supravegherea pădurilor private;

3. consultanţă şi promovare pentru fondul forestier privat.    
La nivelul landurilor există mai multe niveluri de autoritate
:

- responsabilitatea privind punerea în aplicare a obiectivelor politicii destinate silviculturii şi a dipoziţiilor legale specifice revine administraţiei pădurilor de Stat, organizată pe trei paliere: 
nivel 1 – Departamentul de Stat al Administrării fondului forestier din cadrul Ministerului Agriculturii; nivel 2 – Directorate care acţionează ca autorităţi superioare pentru îndeplinirea atribuţiilor regionale (sau la nivel de Corporaţii/Directorate silvice ale comunelor
 care îşi exercită competenţele ca autorităţi colegiale responsabile de fondurile silvice ale  corporaţiilor / comunelor); nivel 3 – districtual – cuprinde zeci de oficii silvice, care acoperă întregul teritoriu al landului.
Administraţia pădurilor de Stat a landului este o instituţie care combină atribuţiile operaţionale, cele privind serviciile, precum şi cele guvernamentale sub o singură autoritate. Este investită în toate tipurile de exploataţii forestiere, respectând dreptul diferiţilor proprietari de a dispune liber de proprietatea lor, aceasta incluzând:

- managementul pădurilor aflate în proprietatea Statului;

- managementul oficiilor operaţionale;

- servicii de consultanţă şi asistenţă tehnică pentru suprafeţele silvice private;

- implementarea măsurilor de promovare a pădurilor; 
- strategii de planificare;

- supravegherea pădurilor private şi a pădurilor corporaţiilor;

- protejarea pădurilor; 

- educaţie privind protecţia mediului în spaţiile silvice;

- identificarea şi conservarea ariilor şi a biotopurilor protejate prin lege, implementarea măsurilor de protecţie a mediului. 

Asociaţii ale proprietarilor

Peste 400.000 de proprietari de pădure sunt membri a 5403 asociaţii de profil din Germania. Asociaţiile administrează în jur de 3,3 milioane de hectare, aproximativ o treime din pădurile Germaniei. Interesele proprietarilor privaţi sunt protejate prin Consiliul Silvic (DFWR), organism reprezentativ la nivel de land, în care sunt asociaţi proprietarii de păduri private din landul respectiv. În plus faţă de Consiliul Silvic, proprietarii sunt protejaţi de alte două organisme, Asociaţia Fermierilor de Stat şi Asociaţia Agricolă. La nivel federal, toate tipurile de societăţi de exploataţii forestiere sunt reprezentate în Consiliul Silvic German. Interesele proprietarilor de păduri private şi ale comunităţilor sunt reprezentate la nivelul Alianţei Asociaţiilor Germane a Proprietarilor de Păduri (AGDW).
Asociaţii de mediu
Asociaţia de Stat pentru Conservarea Naturii este principala organizaţie de mediu la nivel federal, unde activează diferite grupuri asociative care îşi desfăşoară activitatea în domeniile vânătorii, pescuitului, cluburi de agrement etc.
Organizaţii sindicale şi profesionale, federaţii cu profil economic 

Exprimă nu numai opinii legate de propriile strategii manageriale, dar sunt considerate adevărate catalizatoare între interesele sociale şi cele legate de politicile generale în domeniul silviculturii. De multe ori, acestea devin avocaţi în diferite parteneriate sau conflicte generate de politicile specifice. În plus, numeroase alte federaţii care activează în domeniul exploatărilor forestiere, al procesării, prelucrării sau exploatării lemnului impun propriile politici silvice.   
Alte organisme la nivel guvernamental
Numeroase oficii şi autorităţi publice contribuie la implementarea deciziilor  relevante în materie silvică. Acestea includ mai multe sfere de interes: conservarea naturii, managementul apei, agricultura, implicând deopotrivă autorităţi publice de  nivel regional şi de nivel federal.    

Institute de cercetare

Diferitele universităţi de profil, colegii tehnice sau institute de cercetare locale sau la nivel federal sunt chemate să contribuie la îmbunătăţirea managementului specific şi a politicii de stat. În mod tradiţional ele au o strânsă conexiune cu Administraţia Pădurilor de Stat.    

	Schleswig-Holstein

	Thüringen

Coordonarea dintre Guvernul federal şi landuri
Germania este stat federal, Constituţia sa prevăzând competenţe sporite pentru landuri. În materie de silvicultură şi politici specifice, landurile, deşi autonome, acţionează în limitele stabilite de Legea federală a pădurilor, cadrul general stabilit de Guvernul federal, care stabileşte şi marja de autoritate locală în domeniu, ţinând cont şi de angajamentele internaţionale. Landurile sunt responsabile, astfel, pentru implementarea legilor adoptate la nivel federal. Numeroase programe şi activităţi sunt desfăşurate în strânsă colaborare sau sub coordonarea Guvernului federal şi în colaborare cu alte landuri. 
Landurile participă din punct de vedere politic în procedura legiferării prin Consiliul federal (Bundesrat, Camera Superioară a Parlamentului German Federal), administraţii şi asociaţii care îşi coordonează obiectivele comune cu preocupările la nivel federal. Pentru îndeplinirea acestor obiective au loc întâlniri comune, regulate, ale departamentelor specifice de la nivelul guvernamental, administraţiile federale şi regionale ale pădurilor sau ale şefilor departamentelor care au în atribuţii managementul fondului silvic de la nivel federal şi local. În acelaşi mod are loc coordonarea la nivel de Consilii Silvice şi Administraţiile pădurilor de stat, întâlniri care constituie platforme comune pentru schimbul de informaţii dintre Asociaţiile proprietarilor de păduri şi Administraţiile pădurilor de stat. În cele din urmă, o gamă largă de acţiuni se desfăşoară la nivel de landuri, în cadrul cărora statele federale (landurile) îşi pot stabili şi implementa propriile politici şi îşi pot pune în aplicare obiective proprii în cadrul complex al politicii forestiere. 
Cooperarea la nivelul landurilor
Politica silvică la nivelul landurilor utilizează, în general, instrumente clasice:

- modele legislative relevante în domeniu;

- sprijin instituţional prin servicii de consultanţă şi asistenţă locale;

- sprijin financiar cu participarea Guvernului federal şi al Uniunii Europene pentru promovarea activităţilor şi acţiunilor în domeniul silvic, gestionarea resurselor naturale forestiere, protejarea durabilă potrivit reglementărilor europene
;
- sponsorizarea creării de asociaţii de management al pădurilor în vederea depăşirii situaţiei nefavorabile cu privire la structura fermelor cu suprafeţe forestiere de mici dimensiuni.   
SUEDIA

Baza legală

Legea privind fondul forestier (The Swedish Forestry Act
 )

Conform informaţiilor furnizate de către Agenţia Forestieră Suedeză
, totalul suprafeţei împădurite reprezintă 60% din totalul suprafeţei Suediei, fiind cea mai importantă resursă naturală a ţării, care asigură Suediei 12% din veniturile provenite din export şi oferă locuri de muncă pentru aproximativ 100.000 de oameni. 


Fondul forestier naţional este de aproximativ 23 milioane hectare, dintre care:

· 51% este detinut în proprietate privată, la scară mică, sub forma unor mici afaceri de familie (family forestry), suprafaţa medie deţinută de către un proprietar privat fiind de 45 de hectare;

· 24% se află în proprietatea companiilor forestiere private; 

· [image: image201.wmf]25% este deţinut de către stat şi alte autorităţi publice.

Conform datelor statistice din anul 2007, există în jur de 350.000 de proprietari privaţi de păduri în Suedia, dintre care 70% locuiesc pe proprietăţile lor, iar o treime din totalul proprietarilor privaţi sunt femei.

	MARI PROPRIETARI FORESTIERI ÎN SUEDIA (2005)

	Proprietari
	Teren forestier productiv/ mii ha

	Sveaskog AB (companie de stat )
	3404

	Bergvik Skog AB (companie privată)
	1911

	SCA Skog AB (companie privată)
	1999

	Holmen Skog AB (companie privată)
	1035

	Statens Fastighetsverk (autoritate de stat)
	883

	Fortifikationsverket (autoritate de stat)
	97

	AB Persson Invest (companie privată)
	63

	Uppsala Akademiforvaltning 

(companie privată)
	38

	Boxholms Skogar AB (companie privată)
	36

	Skogssallskapet forvaltning AB (companie privată)
	30



Administraţia forestieră suedeză
 se află în subordinea Ministerului Agriculturii, conform schemei de mai jos:

[image: image202.wmf]Guvern 

Ariile de responsabilitate ale Agenţiei Forestiere Suedeze sunt următoarele: 

· coordonarea eforturilor naţionale de promovare a activităţilor comerciale legate de sectorul forestier;

· dezvoltarea zonei forestiere în acord cu reprezentanţii industriei forestiere şi cu interesele de conservare ale naturii;

· dezvoltarea şi revizuirea  programelor forestiere şi de industrie forestieră;

· supravegherea procesului de clasificare a lemnului.


Agenţia Forestieră Suedeză menţine legătura cu reprezentanţii guvenului, ai ministerelor, cu alte autorităţi publice la nivel naţional, districtelor şi municipiilor. Membrii Agenţiei Forestiere Suedeze sunt numiţi de către guvern.


Agenţia Forestieră Suedeză este responsabilă cu implementarea politicii forestiere naţionale, cu monitorizarea şi dezvoltarea industriei forestiere precum şi cu propunerea măsurilor necesare de realizare a dezvoltarii sectorului forestier stabilite în acord cu obiectivele naţionale. 

  
Agenţia îşi desfăşoară activitatea în 43 de districte foretiere organizate pe 5 regiuni situate pe teritoriul Suediei. Districtele forestiere sunt administrate în mod direct de către proprietarii de terenuri forestiere. 


În acest context, Agenţia Forestieră Suedeză se ocupă de managementul parcurilor naţionale, pădurile aflate în proprietatea statului fiind administrate de către o companie comercială forestieră aflată în proprietatea statului, numită Sveaskog
.


Sveaskog deţine 15% din zona forestieră a Suediei, reprezentând un total de 4,3 milioane hectare, dintre care 3,2 milioane hectare sunt terenuri forestiere productive. Sveaskog este cel mai mare proprietar forestier al Suediei, la nivel european situându-se pe locul patru între primii cinci mari deţinători de terenuri forestiere.

	Primii cinci cei mai mari propietari forestieri din Europa

	1. Metsahallitus, Finlanda: 9 milioane hectare

	2. Lasy Panstwowe, Polonia: 7,3 milioane hectare

	3. Office National des Forets, Franta, 4,6 milioane hectare

	4. Sveaskog, Suedia: 4,5 milioane hectare

	5. Romsilva, România: 4,2 milioane hectare



Guvernul este responsabil pentru administrarea activelor de stat ale companiei, astfel încât acestea să atingă cea mai bună valoare de dezvoltare şi să corespundă intereselor publice. 


 Aproximativ 11% din terenurile Suediei sunt protejate prin intermediul legislaţiei specifice conservării naturii, cele mai importante zone din acest punct de vedere fiind:

· parcurile naţionale – beneficiarele unei protecţii puternice şi pe termen îndelungat, întotdeauna aflate în proprietatea statului;

· rezervele naţionale, a căror mărime poate varia de la câteva hectare la câteva mii de hactare, se pot afla atât în proprietatea statului cât şi a persoanelor private, beneficiind de protecţie pe timp îndelungat;

· habitatele protejate – cu nivel ridicat de conservare şi protecţie pe termen lung;

· conservarea naturii – realizată prin intermediul înţelegerilor încheiate între proprietarii forestieri şi reprezentanţii statului pentru o perioadă de 50 de ani de protecţie;

· zone forestiere cedate în mod voluntar de către proprietari pentru conservare fără a fi recompensaţi de către stat;

· zone protejate unde pot supravieţui specii rare de animale;

· monumente naturale – zone cu întindere mică, cu peisaje interesante şi caracteristici geologice .

 
Rezervele naturale reprezintă 83% din terenurile protejate prin lege.   

	PARCURI NAŢIONALE ŞI REZERVAŢII NATURALE 
(până în 2004)

	
	Teren forestier / 

mii ha

	Parcuri naţionale
	633

	Rezervaţii naţionale
	3429

	Total
	4062

	PĂDURI PROTEJATE 
(până în 2005)

	
	Teren forestier / 

mii ha

	Păduri
	1481

	Habitat protejat
	14

	Înţelegeri de conservare a naturii
	17

	Total
	1512


NORVEGIA


Baza legală

Legea privind fondul forestier (Forestry Act
)


Zona forestieră a Norvegiei acoperă 38% din suprafaţa ţării, respectiv 12 milioane de hectare de teren. Aproximativ 88% din fondul forestier naţional este deţinut în proprietate privată sub forma a 120.000 de proprietăţi.

Datorită caracterului specific al structurii proprietăţii forestiere în Norvegia, activitatea forestieră se desfăşoară la scară mică, prin intermediul unor afaceri de familie (family forest). Conform Legii privind fondul forestier, deţinătorii de zone forestiere sunt responsabili pentru orice activităţi forestiere desfăşurate în cadrul proprietăţilor lor. Aceştia trebuie să ţină cont de respectarea valorilor ambientale şi de reglementările aflate în vigoare atunci când desfăşoară activităţi de exploatare forestieră. 

Autoritatea care reglementează desfăşurarea activităţilor forestiere este Ministerul Agriculturii şi Alimentaţiei, deciziile acestuia fiind implementate prin intermediul comisiilor de agricultură, constituite la nivelul districtelor şi prin intermediul administraţiilor locale. 

Zonele forestiere protejate prin lege acoperă aproximativ 3 milioane de hectare, reprezentând 25% din fondul forestier naţional. Principalele zone forestiere protejate sunt: 

· parcurile naţionale;

· rezervaţiile de pădure;

· zonele administrate de către Statskog.


Statskog
 este o companie comercială forestieră aflată în proprietatea statului, înfiinţată în anul 1993, care deţine 20% din suprafaţa fondului forestier naţional, respectiv 60.000 km2 ,  fiind cel mai mare proprietar forestier din Norvegia.

Compania Statskog se află în subordinea Ministerului Agriculturii şi Alimentaţiei, deţinând proprietăţi în aproximativ 180 de municipii ale Norvegiei. 


Conform Strategiei Statskog 2007 – 2010
, responsabilitatea administrării terenurilor forestiere aparţinând Coroanei este împărţită între Statskog, pe de o parte, şi administratorii zonelor montane şi terenurilor Coroanei, pe de altă parte. Astfel, în timp ce Statskog deţine dreptul de proprietate asupra terenului, administratorii zonelor montane controlează desfăşurarea activităţilor de vânătoare şi de pescuit, precum şi a altor activităţi realizate în beneficiul populaţiei (recreere). 


Veniturile provenite din administrarea terenurilor Coroanei sunt direcţionate în mod individual către administraţiile zonelor montane şi terenurilor Coroanei precum şi către alte două fonduri speciale (Landowner Fund si Crown Land Fund).


Actualul cadru legislativ reglementează gestionarea durabilă a resurselor forestiere în vederea  dezvoltării economice locale şi naţionale, asigurând diversitatea biologică şi protecţia mediului.


Conform art.14 din Legea privind fondul forestier, proprietarii de păduri au obligaţia să afecteze o sumă reprezentând între 4 şi 40% din veniturile realizate în urma explotării forestiere (vânzare, expropriere, defrişare etc.) într-un fond administrat de către guvern (The Forest Trust Fund). Sumele strânse în cadrul acestui fond sunt destinate exclusiv gestionării durabile a pădurilor pe termen lung. Acest fond se află în proprietatea celor care îl susţin, cu menţiunea că este folosit numai pentru desfăşurarea unor activităţi specifice (plantare, construcţie de drumuri, management, defrişare etc). Proprietarilor de păduri le sunt acordate scutiri de de taxe şi impozite din sumele depuse în cadrul Fondului, precum şi ajutor financiar din partea administraţiilor locale destinat dezvoltării intrastructurii forestiere şi utilizării resurselor forestiere, mai ales în zonele de coastă din vestul, centrul şi nordul Norvegiei. 
ANEXĂ
România

Aspecte generale privind fondul forestier al României, la data de 31.12.2004
 

Suprafaţa totală a fondului forestier naţional: 6,4 mil. ha 
- din care proprietate publică a statului 4,2 mil. ha (65,6%)

Terenuri acoperite cu pădure: 6,2 mil. ha 
- din care proprietate publică a statului 4,1 mil. ha (66,1%)

Compoziţia pădurilor României 

	răşinoase 29,9 %

	fag 31,5 %

	stejar 18,0 %

	diverse alte specii tari 15,7 %

	diverse specii moi 4,9 %


Fondul forestier pe picior: 1.350 mil mc 
(39% răşinoase, 37% fag, 13% stejar şi 11% alte foioase)

Volumul mediu de masă lemnoasă la hectar: 217 mc 
Creşterea medie anuală la hectar: 5,6 mc 
Repartiţia pădurilor pe zone geografice: 

	- munte (30% din teritoriu) cu păduri de răşinoase şi fag 66 %

	- deal (37% din teritoriu) cu păduri de stejar şi fag 24 %

	- câmpie (33% din teritoriu) cu păduri de şleauri şi de luncă 10 %


Suprafaţa pădurilor pe locuitor: 0,27 ha 

Principalele tipuri de păduri din România sunt următoarele:

	- arborete de Quercus pubescens, Q. frainetto oi Q. cerris în zona de câmpie din sudul ţării, cu climă caldă şi precipitaţii scăzute;

	- arborete de plop şi salcie din Delta şi Lunca Dunării şi din luncile râurilor interioare;

	- arborete de şleau compuse în principal din specii de Quercus, Carpinus, Fraxinus şi Tilia; 

	- arborete de Q. petraea, în zona colinară cu precipitaţii abundente;

	- arborete de amestec cu Fagus sylvatica şi răşinoase în zona de munte;

	- arborete de Picea sp., Abies sp., Pinus sp. şi Larix decidua în zonele de munte.


La nivelul anului 1990, întregul fond forestier naţional se afla în proprietatea statului. Ca urmare a aplicării legilor de reconstituire a dreptului de proprietate asupra fondului funciar (Legea nr.18/1991, Legea nr.1/2000), la data de 31.12.2004 fondul forestier proprietate publică a statului era de 4.227,7 mii ha respectiv reprezenta 66,3 % din fondul forestier naţional. În temeiul Legii nr. 18/1991 au fost retrocedate, din proprietatea publică a statului, 355,1 mii ha (5,6%), iar 1.723,6 mii ha au fost retrocedate în temeiul Legii nr. 1/2000.

Structura proprietăţii fondului forestier naţional 
	Anul
	TOTALmii ha
	Proprietate publică
	Proprietate privată

	Stat
	Unităţi adm. teritoriale
	
	
	
	

	mii ha
	%
	mii ha
	%
	mii ha
	%
	
	

	2000
	6366,7
	5873,3
	92,2
	137,7
	2,2
	355,7
	5,6

	2001
	6366,7
	5483,5
	86,1
	384,0
	6,0
	499,2
	7,9

	2002
	6373,5
	4694,9
	73,7
	702,5
	11,0
	976,1
	15,3

	2003
	6384,7
	4443,7
	69,6
	756,7
	11,9
	1184,3
	18,5

	2004
	6382,2
	4127,7
	66,3
	806,1
	12,6
	1348,4
	21,1


În conformitate cu prevederile Codului silvic (Legea nr. 46/2008), fondul forestier domeniu public al statului este administrat de Regia Naţională a Pădurilor - Romsilva.

În raport cu natura funcţiilor social - economice, pădurile României se structurează astfel:

- funcţii speciale de protecţie: 52,1 %;

- funcţii de producţie şi protecţie: 47,9 %.

Structura pădurilor în raport cu principalele categorii ale funcţiilor speciale de protecţie este prezentată alăturat.

Structura pădurilor pe grupe funcţionale 

Distribuţia pădurilor pe clase de vârstă indică un deficit de arborete exploatabile şi preexploatabile ca efect al exploatărilor din trecut, cu mult peste posibilitatea prevăzută de amenajamentele silvice. 
Repartizarea pădurilor pe clase de vârstă:

Modalitatea practică de gestionare a fondului forestier se reglementează prin amenajamentele silvice. Acestea constituie bază a cadastrului forestier şi a titlului de proprietate a statului şi stabilesc, în raport cu obiectivele ecologice şi social-economice, ţelurile de gospodărire şi măsurile necesare pentru realizarea lor.

Amenajamentele silvice se elaborează, de către Institutul de Cercetări şi Amenajări Silvice şi alte unităţi atestate, pe ocoale silvice şi unităţi de producţie, pe perioade de 10 ani şi sunt aprobate de autoritatea publică centrală care răspunde de silvicultură.






� EMBED MSGraph.Chart.8 \s ���








� � HYPERLINK "http://bfw.ac.at/" ��http://bfw.ac.at/�; http://www.fao.org/docrep/004/x4009e/X4009E17.htm#ch15


� Potrivit datelor oficiale înregistrate în Inventarul Pădurilor Austriei - Austrian Forest Inventory 2000/2002 


� http://recht.lebensministerium.at/article/articleview/19482/1/5564/


� � HYPERLINK "http://bfw.ac.at/rz/document_api.download?content=BFWGesetz%202004_Bamt.pdf" ��http://bfw.ac.at/rz/document_api.download?content=BFWGesetz%202004_Bamt.pdf� – (Agrarrechtsänderungsgesetz 2004) – Legea este disponibilă numai în limba germană.


� Federal Forest Act on Reproductive Material


� http://forst.lebensministerium.at/article/articleview/63306/1/14174/


� http://www.oebf.at/index.php?id=554


� Provinciile sunt autonome şi sunt cunoscute şi sub denumirea de landuri. 


� � HYPERLINK "http://www.un.org/esa/agenda21/natlinfo/countr/austria/agriculture.pdf" ��http://www.un.org/esa/agenda21/natlinfo/countr/austria/agriculture.pdf�


http://www.agroextension.net/attachments/AAC_Austria_ADV.pdf


� timber.unece.org/fileadmin/DAM/country-info/PFO/Table-f8.pdf


� � HYPERLINK "http://www.oebf.at/fileadmin/user_upload/Wirtschaft/Unternehmensfolder_eng.pdf" ��http://www.oebf.at/fileadmin/user_upload/Wirtschaft/Unternehmensfolder_eng.pdf�;


 15.02.2008, Lebensministerium Öffentlichkeitsarbeit 


� � HYPERLINK "http://www.skovognatur.dk/International/English/Forestry/" ��http://www.skovognatur.dk/International/English/Forestry/�


http://www.skovognatur.dk/International/


� � HYPERLINK "http://www.skovognatur.dk/Udgivelser/Tidligere/2002/forestprogram.htm" ��http://www.skovognatur.dk/Udgivelser/Tidligere/2002/forestprogram.htm�


http://old.mim.dk/eng/Topics/Agriculture_and_Forestry/Forestry/20070207_Forestry.htm


� � HYPERLINK "http://www.skovognatur.dk/NR/rdonlyres/AB08E829-7D6C-42F1-916C-F9575E14202D/8282/Forestact1.pdf" ��http://www.skovognatur.dk/NR/rdonlyres/AB08E829-7D6C-42F1-916C-F9575E14202D/8282/Forestact1.pdf�


� Terenurile degradate sau neproductive agricol care pot fi ameliorate prin împădurire, a căror punere în valoare este necesară din punctul de vedere al protecţiei solului, al regimului apelor, al îmbunătăţirii condiţiilor de mediu şi al diversităţii biologice.


� Gestionarea zonelor împădurite astfel încât acestea să atingă simultan mai mult de unul dintre obiectivele legate de managementul eficient al resurselor privind: peştele şi fauna sălbatică, produsele din lemn, agrementul, estetica, păşunatul, protecţia bazinelor hidrografice, valorile istorice sau ştiinţifice. (Forest Terminology - � HYPERLINK "http://www.sfrc.ufl.edu/Extension/ssfor11.htm" ��http://www.sfrc.ufl.edu/Extension/ssfor11.htm� - This document is SS-FOR-11, one of a series of the School of Forest Resources and Conservation, Florida Cooperative Extension Service, Institute of Food and Agricultural Sciences, University of Florida, and the Florida Forest Stewardship Program. Published: October, 1998. Please visit the FAIRS Web site at http://hammock.ifas.ufl.edu).


� http://www.mim.dk/eng/Publications/


� � HYPERLINK "http://www.skovognatur.dk/Udgivelser/Tidligere/2002/forestprogram.htm" ��http://www.skovognatur.dk/Udgivelser/Tidligere/2002/forestprogram.htm�


http://www.mim.dk/eng/ - Ministerul Mediului


� http://www.bfafh.de/bibl/pdf/iii_04_16.pdf


� Potrivit datelor oficiale prezentate în Study on Forestry in Germany - Federal Research Centre  for Forestry and Forest Products  and  Department of Wood Science – University of Hamburg – 2004 şi datelor de pe site-ul Ministerului  Alimentaţiei, Agriculturii şi Protecţiei consumatorului


http://www.bmelv.de/cln_163/EN/Agriculture-RuralAreas/Forests-Timber-Hunting/forests_node.html


� Forest Preservation and Forestry Promotion Act (Federal Forest Act) of 2 May 1975 (Federal Law Gazette I p. 1037), last amended by Article 2(1) of the Act of 26 August 1998 (Federal Law Gazette I p. 2521), § 41a National Forest Inventory


� � HYPERLINK "http://etracker.zadi.de/soverview.php?c=1&et=7BE" \t "_blank" ��http://www.bundeswaldinventur.de/ 


� http://www.landconsult.de/markus/foram/home/forrev2.html


� http://www.landconsult.de/markus/foram/home/forrev2.html


� www.bfafh.de/bibl/pdf/iii_04_16.pdf


� � HYPERLINK "http://www.metla.fi/eu/cost/e19/felix.pdf" ��www.metla.fi/eu/cost/e19/felix.pdf� - Institutional Aspects on National Forest Programmes: The Example of the Forest Programme of Baden-Wuerttemberg


� Directoratele (sau Direcţiile) sunt responsabile pentru toate problemele referitoare la fondurile silvice ale corporaţiilor / comunelor. Aceste unităţi sunt organizate şi acţionează ca organe colegiale. Sunt conduse de trei reprezentanţi ai Administraţiei Pădurilor de Stat, trei primari care reprezintă comunităţile care au în proprietate fonduri forestiere şi un reprezentant al autorităţii superioare a administraţiei publice. 


� European Regulation (EC) 1257/1999. funcţii speciale de protecţie bazat pe Regulamentul Europeană (CE) 1257/1999


� � HYPERLINK "http://www.svo.se/episerver4/templates/SNormalPage.aspx?id=12677" ��http://www.svo.se/episerver4/templates/SNormalPage.aspx?id=12677�


� � HYPERLINK "http://www.svo.se/episerver4/templates/SNormalPage.aspx?id=11310" ��http://www.svo.se/episerver4/templates/SNormalPage.aspx?id=11310�





� � HYPERLINK "http://www.svo.se/episerver4/dokument/sks/engelska/The%20Swedish%20Forest.pdf" ��http://www.svo.se/episerver4/dokument/sks/engelska/The%20Swedish%20Forest.pdf�


� � HYPERLINK "http://www.sveaskog.se/en/About-Sveaskog/" ��http://www.sveaskog.se/en/About-Sveaskog/�





� � HYPERLINK "http://www.regjeringen.no/en/doc/Laws/Acts/Act-relating-to-forestry-Forestry-Act.html?id=87139" ��http://www.regjeringen.no/en/doc/Laws/Acts/Act-relating-to-forestry-Forestry-Act.html?id=87139�


� � HYPERLINK "http://www.statskog.no/en/Sider/default.aspx" ��http://www.statskog.no/en/Sider/default.aspx�


� � HYPERLINK "http://www.statskog.no/en/Documents/070510_trykksak_strategi_engelsk.pdf" ��http://www.statskog.no/en/Documents/070510_trykksak_strategi_engelsk.pdf�





� http://www.rosilva.ro/categorie.php?id=4

